stanford-oval/wikipedia huggingface dataset:
Heaven Knows I'm Miserable Now
הערות שוליים

1 2 3 4  "Interview With Stephen Street", survey-smiles.com
↑  Search | Official Charts, www.officialcharts.com
↑  David Renshaw, Johnny Marr plays 'Heaven Knows I'm Miserable Now' for first time in 25 years - watch, NME, ‏2013-02-14 (באנגלית בריטית)
↑  Video, NME (באנגלית בריטית)
| --- | --- |
בקרת זהויות :  MusicBrainz release group: 7911bec3-8ef7-320e-aea1-4e16d9c62ad4  MusicBrainz work: bc3e6f36-7dbf-3528-82d1-5a6a71a4f240
Demi World Tour

Demi World Tour הוא סיבוב ההופעות החמישי של הזמרת האמריקאית דמי לובאטו. סיבוב הופעות זה היה השני לקדם את אלבום האולפן הרביעי של לובאטו "Demi", והוא החל כחודשיים בלבד אחרי קודמו The Neon Lights Tour ב-6 בספטמבר 2014. מסע ההופעות העולמי נדד בין ארבע יבשות ונמשך כשנה עד 5 בספטמבר 2015. בין הלג השני לשלישי, לובאטו הייתה מופע החימום של אנריקה איגלסיאס במסגרת סיבוב ההופעות שלו Sex and Love Tour. קידום המופע והפקתו נוהלו על ידי חברת הבידור Live Nation ונותני החסויות היו חברות "Always" ו-"Tampax".
רקע ופיתוח

ב-28 במאי 2014, טרם סיומו של סיבוב ההופעות הקודם The Neon Lights Tour, פורסם בחשבון היוטיוב של לובאטו סרטון ובו נאמר "מחר, 10:00 בבוקר" עם קישור לאתר של הזמרת. ביום שלמחרת הוכרז על קיומו של סיבוב ההופעות העולמי הראשון שלה "Demi World Tour" ולהכרזה צורפו תאריכי ההופעות של הלג הראשון בצפון אמריקה. מכירת הכרטיסים החלה כחודש אחרי ב-6 ביוני. ב-19 ביוני חשפה לובאטו בהתרגשות רבה את תאריך ההופעה הראשונה שלה אי פעם בארנה הנחשבת סטייפלס סנטר. בהתייחס לסיבוב ההופעות לובאטו תיארה אותו כ"יותר גדול ויותר אינטראקטיבי" מקודמו, והסבירה ”הסיבוב הקודם היה מדהים ונהניתי ממש, אבל אני תמיד חושבת, 'איך אני יכולה להיות טובה יותר ואיך אני יכולה להתעלות מהופעות קודמות?' אז זה מה שאנחנו עושים עם סיבוב ההופעות הנוכחי... אני מחליפה חלק מהשירים, מוסיפה שירים חדשים, מוסיפה גרסאות כיסוי חדשות; אני רק רוצה שהוא יהיה מהנה ושהוא יכלול את כל מה שלא יצא לי לעשות עם The Neon Lights Tour”.
מהלך ההופעה > הופעות חימום

הופעות החימום בצפון אמריקה כללו באופן רשמי את כריסטינה פרי והצמד MKTO. הזמרות בקי ג'י ובי מילר התארחו בתאריכים נבחרים בארצות הברית, כמו גם הלהקה Restless Road והזמרת Kieza אשר פתחו כל אחד שתי הופעות בלבד. אל הופעות החימום בקנדה הצטרפה הזמרת הקנדית Andee, ובכל שאר התאריכים הופעות החימום כללו אמנים מקומיים.
מהלך ההופעה > ההופעה המרכזית

ההופעה נמשכה כשבעים דקות במהלכה לובאטו, חברי הלהקה שלה ושתי זמרות רקע שרו וניגנו יחד. מהלך המופע התאפיין בקווי דמיון רבים לקודמו, ובכלל זה הקרנת קטעי וידאו שונים על המסכים שהתחלפו מעת לעת, וכלל קטעי ריקוד. ההופעה החלה כאשר אורות ורודים וכחולים האירו את האולם, ובמקביל התנגן על המסכים אותו וידאו מונטאז' מהמופע הקודם אשר הציג את ציר הזמן של הקריירה של לובאטו לפי וידאו קליפים מכל השנים. כשהופיע הווידאו קליפ של Really Don't Care לובאטו עלתה מתחתית הבמה והחלה לשיר, ובו בזמן אורות רוחביים ורודים ותכולים האירו לסירוגין בסדר המדמה את דגל הגאווה הטרנסג'נדרית. לקראת סוף השיר עלו לבמה רקדנים ושתי זמרות רקע ששרו את חלק הראפ בשיר. עם סיום השיר האולם הוחשך, לובאטו ירדה מהבמה ועל המסכים התנגן קטע וידאו אחר, במהלכו לובאטו חזרה לבמה ושרה את The Middle בליווי הרקדנים. השיר העוקב היה Fire Starter, שהתחיל להתנגן בעוד לובאטו נשענת על גבו של הגיטריסט הראשי במרכז הבמה המוארת בצבעי אש. לאחר זמן קצר הצטרפו שוב הרקדנים אל הבמה. לאחר מכן היא הופיעה עם השיר Remember December בעיבוד מחודש, כאשר מלבד הרקדנים סביבה הקטע התנהל באותו האופן של המופע הקודם; הבמה מוארת בלבן עם אפקטים מהבהבים, ועל המסכים מופיע קטע וידאו בו היא נראית בסביבה חורפית עם שלג שיורד על ראשה. מיד אחר כך הבמה הוחשכה לקראת השיר הבא "Heart Attack", אשר במהלכו הוקרן הווידאו קליפ של השיר לצד כוריאוגרפיה של הרקדנים.
אחרי כן הופיעה לובאטו בגרסה אינטימית לשיר My Love Is Like a Star, ומיד אחר כך הופיעה במחרוזת אקוסטית לשירים Don't Forget ו-Catch Me יחד עם הגיטריסט הראשי. השיר הבא איתו הופיעה התחלף מהופעה להופעה וכלל את אחד משלושת השירים Get Back, Here We Go Again או La La Land, אולם כולם נוגנו בגרסה אקוסטית על ידי הגיטריסט. עם סיום ביצוע הגרסה האקוסטית החל מתנגן על המסכים הווידאו קליפ לשיר Let It Go, ולובאטו החלה שרה בעוד האולם מוחשך. לאחר ביצוע השיר האולם שוב מוחשך וצלילי פסנתר מושמעים. כשהאורות נדלקים לובאטו נראית ישובה על פסנתר בעודה מאלתרת מנגינה, שבסיומה היא מקדישה מספר דקות לדבר על השיר הבא Warrior. במהלך השיר, אותו היא שרה וניגנה, הופיעו קטעי וידאו שלה מטיול יום הולדת לאפריקה. אחרי כן היא שרה גרסת פסנתר לשיר Two Pieces שבסיומו הוחשכה הבמה, קטע הווידאו הוחלף והרקדניפ עלו שוב אל הבמה. לובאטו עלתה מיד אחריהם ושרה גרסת כיסו לשיר Thriller של מייקל ג'קסון, במהלכה היא אף ביצעה קטע ריקוד. לאחר מכן היא ביצעה את Gor Dynamite עם תנועות מעט פרובוקטיביות בליווי הרקדנים. לאחריו שרה את Nightingale בגרסת פסנתר כשמסביבה ריקוד מינימלי, כמו גם השיר הבא Skyscraper בוצע באופן אינטימי. הביצוע האחרון הוא של השיר Give Your Heart a Break. ההדרן כלל שיר אחד והוא Neon Lights.
מהלך ההופעה > קטעים מיוחדים

בהופעתה השנייה באולבני שבניו יורק, אשר התקיימה ב-7 בספטמבר 2014, לובאטו שרה חלק קצר מהשיר Made in the USA שאינו נכלל בהופעה, זאת לאחר שבחור עלה אל הבמה והציע נישואין לחברתו. בהופעה שהתקיימה בסטייפלס סנטר שבלוס אנג'לס ב-27 בספטמבר 2014, ג'ו ג'ונאס עלה לבמה ושר יחד עם לובאטו את הדואט שלהם This Is Me מהסרט "קאמפ רוק".
תאריכי הופעות > שינויים וביטולים

| תאריך | עיר | מדינה | שינוי/ביטול | פירוט | מקור |
| --- | --- | --- | --- | --- | --- |
| 16 באוקטובר 2015 | מדריד | ספרד | ביטול | אילוצי זמנים |  |
תאריכי הופעות > הופעות מיוחדות

↑  הופעה זו התקיימה במסגרת פסטיבל המוזיקה הבינלאומי צ'נגג'יאנג
↑  הופעה זו התקיימה במסגרת פסטיבל מוזיקה קיצי ששודר בטלוויזיה הווייטנאמית
↑  הופעה זו התקיימה במסגרת טקס פרסים אינדונזי
↑  הופעה זו התקיימה במסגרת פסטיבל DigiTour
↑  הופעה זו התקיימה במסגרת משחק האולסטאר של המייג'ור ליג בייסבול
↑  הופעה זו התקיימה במסגרת סיבוב הופעות של תחנת הרדיו הצרפתית nrg
↑  הופעה זו הייתה אמורה להתקיים במסגרת פסטיבל של חברת קוקה-קולה. הזמרת איגי אזליה הופיעה במקומה של לובאטו
Feather

"Feather" (בעברית: "נוצה") הוא שיר של הזמרת-יוצרת האמריקאית סברינה קרפנטר. הוא יצא לאור ב-4 באוגוסט 2024 כסינגל מתוך מהדורת הדלוקס של האלבום החמישי של קרפנטר, Emails I Can’t Send Fwd: תחת הוצאת חברת התקליטים איילנד רקורדס.
רקע

סברינה קרפנטר היא זמרת-יוצרת שהוציאה ארבעה אלבומים דרך חברת הוליווד רקורדס של דיסני. קרפנטר כיכבה בתוכנית "העולם של ריילי" של ערוץ דיסני בין השנים 2014–2017, שהיה תפקיד המשחק המשמעותי שלה. בשנת 2021 היא חתמה על חוזה הקלטות חדש עם איילנד רקורדס. בספטמבר 2021 הוציאה את הסינגל "Skinny Dipping", הטעימה הראשונה מהאלבום Emails I Can't Send, שהיה הראשון שלה באיילנד רקורדס. האלבום יצא ב-15 ביולי 2022. באלבום היו 13 רצועות, כולל סינגלים כמו "Fast Times". הסינגל שלה "Skin" משנת 2021 אינו כלול באלבום. Emails I Can't Send הגיע למקום ה-23 במצעד בילבורד 200, המיקום הגבוה ביותר בקריירה של קרפנטר, ולמקום ה-76 במצעד האלבומים הבריטי.
השיר "Nonsense" של קרפנטר מהאלבום הגיע הישר למקום ה-75 במצעד בילבורד הוט 100. "Nonsense" צבר תאוצה בטיקטוק, עם גרסה מואצת ושגרת ריקוד פופולרית שתרמו לצמיחתו הויראלית. קרפנטר ביצעה גם את "Nonsense" בתוכנית האירוח של ג'ימי קימל, מה שעזר למשוך יותר תשומת לב לשיר.
ב-17 במרץ 2023 קרפנטר הוציאה מהדורת דלוקס של האלבום בשם Emails I Can't Send Fwd. קרפנטר אמרה שהמהדורה החדשה כוללת כמה שירים נוספים: ”כל כך הרבה קרה בפרק הזה של חיי שהיה ממש קשה להפסיק אותו, ובסופו של דבר לא יכולתי להפסיק לכתוב ו[אני] עדיין לא יכולה. זה לא המשך לשום דבר, זה רק כמה שירים ששייכים לעולם של "Emails" לאלו מכם שהיו אדיבים מספיק כדי לגרום לאלבום הזה להרגיש כל כך רצוי.” ב-4 באוגוסט של אותה השנה, הוציאה קרפנטר גרסה מואצת של השיר "Feather" כסינגל בפלטפורמות הסטרימינג. בנוסף ל-"Feather", קרפנטר הוסיפה עוד שלוש רצועות בונוס למהדורת הדלוקס של האלבום. שלושת הרצועות הנושפות נקראות "Opposite",‏ "Lonesome" ו-"Things I Wish You Say".
סברינה גם הוציאה ב-18 באוקטובר 2023 מיני אלבום של Spotify Singles, שכלל גרסה אקוסטית של "Feather" וקאבר ל-"I Knew You Were Trouble" של טיילור סוויפט.
הרכב

"Feather" עוסק בהתגברות על מערכת יחסים בצורה חיובית, עם מילים כמו "I got you blocked / After this, a afterthought / I endly cut you off" (בעברית: "חסמתי אותך / אחרי זה, הרהרתי / סוף סוף חתכתי ממך"). הקליפ לשיר "Feather" בוים על ידי מיה בארנס.
השיר כולל הפקה עם פסנתר חשמלי, פסנתר רגיל, סינתיסייזר, קיק ובס.
וידאו קליפ

קרפנטר הוציאה קליפ בהשראת אימה לשיר ב-31 באוקטובר 2023, לקראת ליל כל הקדושים. קרפנטר קידמה את יציאת הסרטון בליל כל הקדושים ושיתפה תמונות מאחורי הקלעים מצילומי הווידאו.
הקליפ הוא בשראת הסרטים "הגוף של ג'ניפר" ו"צעירה מבטיחה", כשהדמות של קרפנטר יוצאת למסע הרג נגד גברים שעשו לה עוול, החל ממטרידנים ברחוב ועד למישהו שצילם אותה מתחת לחצאית.
הקליפ של קרפנטר לשיר עורר מחלוקת. הדיוקסיה של ברוקלין, באמצעות הבישוף רוברט ברנן, הביע זעם על העובדה שחלק מהקליפ צולם בסביבות כנסיית מרי הבתולה הקדושה בברוקלין. הדיוקסיה טוענים שההפקה לא פעלה לפי הפרוטוקול המתאים לאשר צילום באזור הכנסייה, הכולל סקירת הסצנות והתסריט. על פי הדיווחים, חברת ההפקה לא הצליחה לייצג במדויק את תוכן הווידאו לדיוקסיה. הבישוף ברנן הצהיר שהוא לוקח את הנושא ברצינות והוא יבדוק את זה לעומק.
בתגובה למחלוקת, הכומר הקתולי שהתיר את הצילומים, ג'יימי ג'יגנטילו, שוחרר מתפקידיו המנהליים על ידי הדיוקסיה של ברוקלין. קרפנטר אמרה שהם קיבלו אישור לצילומים מראש, וש"ישו היה נגר". בהתנצלות, ג'יגנטילו אמר שהוא אישר את הצילומים בספטמבר לאחר שלא מצא שום דבר שלילי על קרפנטר באינטרנט, מתוך רצון לחזק את הקשרים עם האמנים הצעירים בקהילה, אבל הקליפ הסופי היה "לא מה שהוצג לי בהתחלה". בנובמבר 2024, ג'יגנטילו שוחר מכל תפקידיו ככומר לאחר חקירה שגילתה ראיות לניהול לא תקין, כולל העברות כספים לא מאושרות לעוזר בכיר לשעבר בממשל ראש עיריית ניו יורק, אריק אדמס, הנמצא תחת חקירת שחיתות. הבישוף של הכנסייה גם הסיר את ג'יגנטילו מתפקידו כאחראי גיוס הכספים של הדיוקסיה, בעקבות חשיפה של שימוש לא תקין בכרטיס האשראי של הכנסייה להוצאות אישיות משמעותיות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 51 |  |
|  עולמי | בילבורד גלובל ללא ארצות הברית | 63 |  |
|  אוסטרליה | מצעד הסינגלים האוסטרלי | 23 |  |
|  אוסטרליה | בילבורד | 21 |  |
|  אירלנד | מצעד הסינגלים האירי | 26 |  |
|  ארצות הברית | בילבורד הוט 100 | 21 |  |
|  ארצות הברית | מצעד שירי הרדיו | 5 |  |
|  ארצות הברית | מצעד הפופ איירפליי | 1 |  |
|  ארצות הברית | מצעד 40 השירים למבוגרים | 4 |  |
|  ארצות הברית | מצעד השירים העכשוויים למבוגרים | 17 |  |
|  הולנד | Single Tip | 26 |  |
|  הממלכה המאוחדת | מצעד הסינגלים הבריטי | 19 |  |
|  הממלכה המאוחדת | מצעד מכירות הסינגלים | 98 |  |
|  הממלכה המאוחדת | מצעד הורדות הסינגלים | 93 |  |
|  הממלכה המאוחדת | בילבורד | 25 |  |
|  חבר המדינות | טופ-היט | 117 |  |
|  ניו זילנד | מצעד הסינגלים החמים של ניו זילנד | 22 |  |
|  סינגפור | RIAS | 14 |  |
|  סינגפור | בילבורד | 12 |  |
|  פורטוגל | מצעד הסינגלים הפורטוגזי | 119 |  |
|  קנדה | קנדה הוט 100 | 25 |  |
|  קנדה | All-Format Airplay | 13 |  |
|  קנדה | הוט AC | 11 |  |
|  קנדה | CHR/טופ 40 | 2 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 81 |  |
|  עולמי | בילבורד גלובל ללא ארצות הברית | 122 |  |
|  ארצות הברית | בילבורד הוט 100 | 25 |  |
|  ארצות הברית | מצעד שירי הרדיו | 15 |  |
|  ארצות הברית | מצעד הפופ איירפליי | 9 |  |
|  ארצות הברית | מצעד השירים העכשוויים למבוגרים | 32 |  |
|  ארצות הברית | מצעד הפופ איירפליי למבוגרים | 15 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 2× פלטינה | 2,000,000 |
| הממלכה המאוחדת (BPI) | זהב | 400,000 |
סיכום
| בכל העולם | — | 2,400,000 |
ביאורים

↑  באנגלית המילה "נגר" היא Carpenter - נהגה כ"קרפנטר".
Fruitcake

Fruitcake (בעברית: "עוגת פירות") הוא המיני-אלבום השני והראשון בעל נושא חג המולד של הזמרת האמריקאית סברינה קרפנטר. המיני-אלבום יצא לאור ב-17 בנובמבר 2023 על ידי חברת התקליטים איילנד רקורדס. המיני-אלבום הופק על ידי ג'וליאן בונטה וג'ון ראיין.
רקע והוצאה לאור

לפני שחתמה על חוזה עם איילנד רקורדס בשנת 2021, הוציאה קרפנטר מספר שירי חג מולד, ביניהם "Christmas the Whole Year Round" שהגיע למקום ה-17 במצעד השירים הדיגיטליים - חג המולד בארצות הברית. בדצמבר 2022, לאחר הצלחת אלבום האולפן החמישי שלה, Emails I Can't Send, שחררה קרפנטר רמיקס לחג המולד לשירה "Nonsense", שנקרא "A Nonsense Christmas".
ב-8 בנובמבר 2023 הכריזה קרפנטר ברשתות החברתיות על המיני-אלבום הראשון שלה בנושאי חג המולד, ופרסמה את רשימת השירים של האלבום. האלבום יצא לאור ב-17 בנובמבר 2023, עם עיצוב הכרזה באתר הרשמי שלה ששמר על האסתטיקה של אלבומה הקודם Emails I Can't Send.
מוזיקה ומילים

המיני-אלבום נפתח עם השיר "A Nonsense Christmas", רמיקס לחג המולד לשירה הוויראלי "Nonsense". השיר משלב משחקי מילים על חג המולד עם התייחסויות לצ'ארלס דיקנס ועיטורי עץ חג המולד, תוך שינוי המילים המקוריות להתאמה לנושא חג המולד. בשיר נכלל גם קטע סיום חדש.
השיר השני, "Buy Me Presents", ממשיך עם משחקי המילים בנושא חג המולד, תוך שימוש בסקסופון ובצלילים המזכירים פסקול של סרטי הולמרק.
השיר "Santa Doesn't Know You Like I Do" מציג שינוי אווירה לבלדה עצובה עם גשר מדובר שמזכיר את סגנון השיר "Skinny Dipping" של קרפנטר. השיר מתאפיין בניגוד בין מקצבי הסנייר להפקה העדינה, ליצירת אווירה מלנכולית.
השיר "Cindy Lou Who", על שם דמות מספרו של דוקטור סוס, "הגרינץ' שגנב את חג המולד!", מתאר שברון לב שבו קרפנטר בוחנת את רגשותיה כלפי בת זוגו החדשה של אהובה לשעבר.
השיר "Is It New Years Yet?" מביא נימה פופית עם רצון לדלג על חג המולד משום ש"כולם חוגגים עם בני זוג". השיר הושווה ל-"Dance the Night", ומילותיו כוללות התייחסות הומוריסטית ל"עוגת פירות שמגעילה אותה".
המיני-אלבום נחתם בקאבר לשירו של אירווינג ברלין "White Christmas" בשם "White Xmas". הביצוע של קרפנטר לשיר כולל שילוב של השיר "ג'ינגל בלז" ותואר כנקודת השיא של המיני-אלבום.
ביקורת

המיני-אלבום התקבל בחיוב על ידי מבקרי המוזיקה. אלכס הופר מ-"American Songwriter" שיבח את קרפנטר על יצירת חומרים מקוריים במקום להסתמך על שירי חג מולד מסורתיים בלבד. איימי בריטון מ"אינדפנדנט" תיארה את האלבום כ"חגיגה מוזיקלית מתוקה", וציינה כי למרות השימוש בקלישאות של שירי חג המולד, נשמרת בו מהות האומנית.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | A Nonsense Christmas  | סברינה קרפנטר, ג'וליאן בונטה וסטף ג'ונס | בונטה ודילן מקדוגל | 2:33 |
| 2. | Buy Me Presents  | קרפנטר, ג'ונס וג'ון ריאן | ריאן | 2:57 |
| 3. | Santa Doesn't Know You Like I Do  | קרפנטר, בונטה ואיימי אלן | בונטה | 3:09 |
| 4. | Cindy Lou Who  | קרפנטר, ריאן ואלן | ריאן | 2:01 |
| 5. | Is It New Years Yet?  | קרפנטר, ריאן ואלן | ריאן | 2:38 |
| 6. | White Xmas  | אירווינג ברלין | ריאן | 2:26 |
| משך כולל: | משך כולל: | משך כולל: | משך כולל: | 15:46 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 14 |
|  ארצות הברית | בילבורד 200 | 121 |
|  ארצות הברית | מצעד אלבומי החג | 3 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 5 |
|  הממלכה המאוחדת | מצעד האלבומים הדיגיטליים הבריטי | 63 |
|  סקוטלנד | מצעד האלבומים הסקוטי | 2 |
|  פלנדריה | אולטראטופ 50 | 6 |
סרט נלווה

בספטמבר 2024, פורסם שקרפנטר תנחה ספיישל מוזיקלי לחג המולד שיעלה ב-6 בדצמבר 2024 בנטפליקס בשם "A Nonsense Christmas With Sabrina Carpenter". הספיישל יכלול "דואטים בלתי צפויים" ואורחים קומיים. קרפנטר מפיקה את הספיישל בשיתוף עם OBB מדיה (אנ') תחת החברה שלה "At Last Productions".
בנובמבר 2024 קרפנטר חשפה את הטריילר לסרט במהלך המופע האחרון של סיבוב ההופעות שלה "Short n' Sweet Tour" בארצות הברית בלוס אנג'לס. הסרטון נחשף בנטפליקס וכולל הצהרה של קרפנטר: "חג המולד מגיע מוקדם השנה. לא הייתי סומכת על לילה שקט". הספיישל כולל רשימת אורחים מפורסמת, בהם צ'אפל רואן, טיילה, שאניה טוויין, קאלי אוצ'יס, קואינטה ברונסון, קארה דלווין, ניקו היראגה ושון אסטין. המופע ישלב שירים מתוך המיני-אלבום וכן גרסאות כיסוי לשירי חג מפורסמים נוספים.
סנט גאלן (עיר)

סנט גאלן (באנגלית: St. Gallen; בגרמנית שווייצרית: Sanggale; בצרפתית: Saint-Gall; ברומאנש: Sogn Gagl; ‏האזנהקובץ:De-StGallen.ogg‏Ⓘ‏) היא עיר שווייצרית ועיר הבירה של קנטון סנט גאלן. העיר החלה להתפתח במאה ה-7, וכיום מדובר במתחם עירוני גדול, עם כ-167,000 תושבים נכון לשנת 2019 והיא מייצגת את מרכז מזרח שווייץ.
היסטוריה

העיירה סנט גאלן צמחה סביב מנזר סנט גאלן במאה ה-8. המנזר החל לשגשג במאה ה-9 והפך לאתר עלייה לרגל ומרכז מסחרי, עם בתי הארחה, אורוות ומתקנים אחרים נוספים. עד המאה ה-10 צמח ישוב סביב המנזר. ב-26 באפריל 937 פרצה שרפה במנזר אשר שרפה חלק ניכר מהמנזר והתפשטה גם ליישוב הסמוך. עם זאת, הספרייה ניצלה. בערך ב-954 החלו לבנות קיר מגן סביב המנזר אשר סיימו לעבוד עליו עד 975 והמנזר הוקף חומה, וההתנחלות הסמוכה החלה לצמוח לעיירה סנט גאל.
העיר סנט גאלן השתחררה בהדרגה משלטון המנזר. אב המנזר, וילהלם פון מונטפור, העניק בשנת 1291 הרשאות מיוחדות לאזרחים. בשנת 1415, קנתה העיר את חירותה מזיגיסמונד, קיסר האימפריה הרומית הקדושה. גוסטב הרביעי אדולף, מלך שוודיה, בילה את שנות חייו האחרונות בסנט גאלן, ומת שם בשנת 1837.
במאה ה-15 נודעה סנט גאלן בייצור טקסטיל איכותי. באמצע המאה ה-18, חוותה העיר משבר כלכלי כתוצאה מתחרות זרה חזקה ורפורמות בשיטת ייצור הכותנה, אבל סנט גאלן התאוששה ולאחר מכן הגיע עידן משגשג עוד יותר.
בשנת 1910, חמישית מאוכלוסיית מזרח שווייץ עסקה בתעשיית הטקסטיל. עם זאת, מלחמת העולם הראשונה והשפל הגדול שוב הסבו נזק כלכלי משמעותי לעיר. רק בשנות החמישים התאוששה תעשיית הטקסטיל במקצת. בימינו, בגלל התחרות והשכיחות של מכונות רקמה המופעלות על ידי מחשב, שרדה רק מעט מתעשיית הטקסטיל בסנט גאלן, אך בדיה הרקומים עדיין פופולריים בקרב מעצבי הוט קוטור.
דמוגרפיה

אוכלוסיית סנט גאלן נכון ל-31 בדצמבר 2018 מונה 75,833. נכון לשנת 2011 כ-28.7% מהאוכלוסייה היו מורכבים מאזרחים זרים. מהאוכלוסייה הזרה, 5,118 הם מגרמניה, 3,231 הם מסרביה, 2,587 הם מאיטליה, 1,093 הם מבוסניה והרצגובינה, 952 מאוסטריה, 6,833 ממדינות אחרות. נכון לאוקטובר 2009 עמד שיעור האבטלה הממוצע בעיר על 4.5%.
דמוגרפיה > שפה

השפה המדוברת העיקרית היא גרמנית שווייצרית. לעיירה קישורי תחבורה טובים לשאר חלקי המדינה ולגרמניה ואוסטריה השכנות. זה גם מתפקד כשער לאפנזלרלנד. מרבית האוכלוסייה (החל משנת 2000) דוברת גרמנית (83.0%), כאשר האיטלקית היא השפה השנייה בשכיחותה (3.7%) והסרבו-קרואטית היא שלישית (3.7%).
דמוגרפיה > דת

על פי מפקד האוכלוסין בשנת 2000, 31,978 או 44.0% מהעיר הם קתולים, בעוד 19,578 או 27.0% השתייכו להכנסייה המתוקנת השווייצרית. כ-4.48% מהאוכלוסייה משתייכים לנצרות אורתודוקסית, 2.07% מהאוכלוסייה משתייכים לכנסייה נוצרית אחרת. כ-0.18% מהאוכלוסייה בעיר הם יהודים, וכ-4,856 או כ-6.69% מהאוכלוסייה הם מוסלמים, השאר אינם משתייכים לדת מסוימת או שמעידים על עצמם כאתאיסטים.
דמוגרפיה > חינוך

העיירה היא ביתו של אוניברסיטת סנט גאלן, אחד מבתי הספר הטובים לעסקים באירופה.
גאוגרפיה ואקלים

סנט גאלן שוכנת בצפון-מזרח שווייץ בעמק בגובה 700 מטר מעל פני הים. זוהי אחת הערים הגבוהות בשווייץ ובכך יורדים בה כמויות גדולות של שלג. החל משנת 2006, לסנט גאלן שטח של 39.3 ק"מ, מתוך שטח זה 31.1% משמשים לצרכים חקלאיים ואילו 28.9% מיוערים. משאר השטח 38.4% מיושבים (בניינים או כבישים) והשאר (1.7%) אינו פרודוקטיבי (נהרות או אגמים).
| אקלים בסנט גאלן (1981–2010)> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בסנט גאלן (1981–2010)> ינואר.2.5.-3.0.59 | אקלים בסנט גאלן (1981–2010)> פברואר.3.3.-2.5.57 | אקלים בסנט גאלן (1981–2010)> מרץ.7.3.0.6.84 | אקלים בסנט גאלן (1981–2010)> אפריל.11.5.3.5.100 | אקלים בסנט גאלן (1981–2010)> מאי.16.3.7.8.143 | אקלים בסנט גאלן (1981–2010)> יוני.19.2.11.153 | אקלים בסנט גאלן (1981–2010)> יולי.21.6.13.1.172 | אקלים בסנט גאלן (1981–2010)> אוגוסט.20.9.13.164 | אקלים בסנט גאלן (1981–2010)> ספטמבר.16.8.9.7.135 | אקלים בסנט גאלן (1981–2010)> אוקטובר.12.3.6.2.89 | אקלים בסנט גאלן (1981–2010)> נובמבר.6.5.1.0.88 | אקלים בסנט גאלן (1981–2010)> דצמבר.3.5.-1.9.80 | אקלים בסנט גאלן (1981–2010)> שנה.11.8.4.9.1,324 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: https://www.meteoswiss.admin.ch/product/output/climate-data/climate-diagrams-normal-values-station-processing/STG/climsheet_STG_np8110_e.pdf
תרבות > מנזר סנט גאלן

בשנת 1983 הוכרז המנזר של סנט גאלן על ידי אונסק"ו כאתר מורשת עולמית תרבותי.
ספורט

לעיר מועדון כדורגל בכיר הנקרא פ.צ. סנט גאלן המשחק בליגת העל השווייצרית. זהו מועדון הכדורגל הוותיק ביותר בשווייץ והוותיק ביותר באירופה היבשתית, שנוסד בשנת 1879. בקבוצה משחקת באצטדיון איי.גי.אף., סנט גאלן שתכולתו היא 19,694. למועדון שתי אליפויות, גביע אחד וגביע הליגה אחד.
לעיר קבוצה נוספת, SC Brühl, המשחקת בליגה השלישית בשווייץ.
ערים תאומות

צ'כיה ליברץ, צ'כיה
הערות שוליים

↑  Bundesamt für Statistik, Lebensqualität in den Städten und Agglomerationen (Agglo 2012): Demographischer Kontext - 2011-2019 | Tabelle, Bundesamt für Statistik, ‏24 בספטמבר 2019 (בגרמנית)
↑  St. Gallen (Fürstabtei), hls-dhs-dss.ch (בגרמנית)
↑  Wayback Machine, web.archive.org, ‏24 בספטמבר 2015
↑  Encyclopaedia britannica: a dictionary of arts, sciences, literature and ... - Google Книги, web.archive.org, ‏27 במאי 2015
↑  PX-Web - Tabelle wählen, www.pxweb.bfs.admin.ch
↑  Statistik | sg.ch, www.sg.ch
↑  Statistik | sg.ch, www.sg.ch
↑  Statistik | sg.ch, www.sg.ch
↑  Best European Business Schools In 2018, According To The Financial Times, www.businessbecause.com, ‏3 בדצמבר 2018 (באנגלית)
↑  Swiss Statistics - Portraits of communes, web.archive.org, ‏5 בינואר 2016
↑  UNESCO World Heritage Centre, Abbey of St Gall, UNESCO World Heritage Centre (באנגלית)
| --- | --- |
בקרת זהויות :  NLI: 987007557239405171  BNE: XX454270  BnF: cb11950003x (data)  GND: 4051594-1  HDS: 001321  ISNI: 0000 0001 2321 910X  LCCN: n80004388  MusicBrainz: bdf2dee3-e43c-47a2-8b27-0bf29c3c91c2  NKC: ge128570  NLA: 36585741  VIAF: 127834916   WorldCat (עם VIAF): 127834916
עצבים (סדרת טלוויזיה)

| --- | --- |

 סוגה:  דרמה קומית, קומדיה שחורה, קומדיה טראגית, דרמה פסיכולוגית 
 יוצרים:  לי סונג ג'ין
 שחקנים:  סטיבן יאון אלי וונג ג'וזף לי יאנג מאזינו דייוויד צ'ו פאטי יאסוטקה
 פרסים:  פרס אמי לבידור בפריים טיים למיני-סדרה 
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  10 
 הפקה
 מפיק:  ג'ס אנדרסון סאווי קאתי אינמן יאנג אלכס גיינר מתיו מדין
 מפיקים בפועל:  לי סונג ג'ין סטיבן יאון אלי וונג ג'ייק שרייר רבי ננדן אלי רייך
 חברת הפקה:  A24 Bugsy Bell Productions Universal Remote Buji Productions Domo Arigato Productions
 עורכים:  הארי יון נט פולר לורה זמפל ג'ורדן קים
 צלמים:  לארקין סייפל
 מוזיקה:  בובי קריליק
 אורך פרק:  30–39 דקות
 שידור
 רשת שידור:  נטפליקס
 תקופת שידור מקורית:  6 באפריל 2023 
 קישורים חיצוניים
 דף התוכנית ב-IMDb
 
עצבים (באנגלית: Beef) היא סדרת דרמה קומית שחורה אמריקאית, שנוצרה על ידי לי סונג ג'ין עבור שירות הזרמת המדיה "נטפליקס". בסדרה מככבים סטיבן יאון ואלי וונג כשני זרים שמעורבותם בתקרית בכביש מובילה לסכסוך קטנוני שמכלה את חייהם. בתפקידי משנה מופיעים ג'וזף לי, יאנג מאזינו, דייוויד צ'ו ופאטי יאסוטקה.
הסדרה עלתה לשירות "נטפליקס" ב-6 באפריל 2023, וזכתה לשבחי המבקרים, ששיבחו את וונג ויאון, וכמו כן, גם את כתיבת ובימוי הסדרה.
הסרט זכה בפרס גלובוס הזהב למיני-סדרה או סרט טלוויזיה הטוב ביותר בפרס אמי לבידור בפריים טיים למיני-סדרה הטובה ביותר ושחקניו הראשיים זכו בפרסי גלובוס הזהב ופרסי אמי.
בנובמבר 2024 הוכרז שתהיה עונה שנייה לסדרה.
תקציר העלילה

סכסוך שמתפתח בין שני זרים – דני צ'ו, קבלן שיפוצים כושל; ואיימי לאו, יזמית בעלת פוטנציאל לא-ממומש – לאחר שהשניים נקלעים לתקרית בכביש במסגרתה "חתכה" איימי את דני, מסלים לכדי מלחמה נקמנית המוציאה מהם את דחפיהם האפלים ביותר.
צוות השחקנים והדמויות > דמויות ראשיות

סטיבן יאון – דני צ'ו, קבלן שיפוצים כושל שמעורב בתקרית בכביש עם איימי.
אלי וונג – איימי לאו, בעלת עסק קטן לממכר צמחים, שנקלעת לתקרית בכביש עם דני.
ג'וזף לי – ג'ורג' נאקאי, בעלה של איימי ופסל שחי בצל אביו המנוח, שהיה אמן מפורסם.
יאנג מאזינו – פול צ'ו, אחיו הצעיר של דני שסובל ממשבר בחייו ומחלק את זמנו בין משחקים, השקעות קריפטו והרמת משקולות.
דייוויד צ'ו – אייזק צ'ו, בן דודו של דני, ששוחרר מהכלא סמוך לתחילת העלילה.
פאטי יאסוטקה – פומי נאקאי, חמותה של איימי ואמו של ג'ורג'.
צוות השחקנים והדמויות > דמויות משניות

אשלי פארק – נעמי, גיסתה של ג'ורדן ועקרת בית הגרה בשכנות לאיימי.
מיה סרפינו – מיה, אישה העובדת לצד איימי בעסק שלה.
רמי הולט – ג'ון נאקאי, בתם היחידה של איימי וג'ורג'.
מריה בלו – ג'ורדן, אישה אמידה העומדת בראש חנות לשיפוץ בתים.
ג'סטין ה. מין – אדווין, מנהיג בכנסייה קוריאנית במחוז אורנג'.
אליסה גיהי קים – ורוניקה, בת-זוגו לשעבר של דני ואשתו של אדווין.
אנדי ג'ו – אסתר, חברתם של אדווין ורוניקה.
אנדרו סנטינו – מייקל, אחד ממקורביו של אייזק.
רק לי – בובי, אחד ממקורביו של אייזק.
צוות השחקנים והדמויות > דמויות אורחות

הונג דאו – האן טרין לאו, אמה של איימי ומהגרת וייטנאמית.
קלווין האן יי – ברוס לאו, אביה של איימי ואמריקאי ממוצא סיני שגדל במערב התיכון.
איוני סקיי – אישה מסתורית.